30 ຄົນ ເສຍຊີວິດ ໃນເຫດດິນເຈື່ອນ ຢູ່ບໍ່ແກ້ວຢົກ ໃນມຽນມາ
ມຽນມາ ເປັນຖິ່ນຖານບໍ່ເກີດ ຂອງແກ້ວຢົກ ທີ່ມີຄຸນນະພາບດີທີ່ສຸດຂອງໂລກ ແລະ ອຸດສາຫະກຳແກ້ວຢົກ ນຳເອົາລາຍໄດ້ເຂົ້າປະເທດ ຫຼາຍຕື້ໂດລາຕໍ່ປີ.
ສື່ມວນຊົນຂອງທາງການມຽນມາ ກ່າວວ່າ ຢ່າງໜ້ອຍ 30 ສົບ ໄດ້ຖືກເກັບກູ້ມາໄດ້ຈາກເຫດດິນເຈື່ອນຖົມ ຢູ່ໃກ້ບໍ່ແກ້ວຢົກ ໃນເຂດພາກເໜືອຂອງປະເທດ ບັນດາເຈົ້າໜ້າທີ່ທ້ອງຖິນ ກ່າວວ່າ ປະຊາຊົນອີກຫຼາຍຄົນຍັງ ຫາຍສາບສູນ ຫຼັງຈາກແຜ່ນດິນຍຸບລົງຢ່າງໃຫຍ່ ເມື່ອວັນເສົາ ວານນີ້ ຢູ່ໃນ ເມືອງ Hpakant ຂອງລັດ Kachin ພວກຄົນສ່ວນຫຼາຍ ສ່ຽງຊີວິດໄປກັ່ນກອງຊອກຄົ້ນສ່ວນເສດເຫຼືອ ຂອງບໍ່ແກ້ວຢົກ ໃນ ຄວາມຫວັງ ທີ່ຈະຫາພົບເສດແກ້ວຢົກເມັດນຶ່ງ ເພື່ອໄປຂາຍ ມຽນມາ ເປັນຖິ່ນຖານບໍ່ເກີດ ຂອງແກ້ວຢົກ ທີ່ມີຄຸນນະພາບດີທີ່ສຸດຂອງໂລກ ແລະ ອຸດສາຫະກຳແກ້ວຢົກ ນຳເອົາລາຍໄດ້ເຂົ້າປະເທດ ຫຼາຍຕື້ໂດລາຕໍ່ປີ ອົງການ Global Witness ເປັນອົງການທີ່ທຳການສືບສວນສອບສວນ ການນຳໃຊ້ ລາຍໄດ້ຈາກຊັບພະຍາກອນທຳມະຊາດ ໃນທາງທີ່ບໍ່ຖືກຕ້ອງ ໄດ້ລະບຸມູນຄ່າການ ຜະລິດ ແກ້ວຢົກຂອງມຽນມາ ເປັນຈຳນວນສູງກວ່າ 31 ຕື້ໂດລາ ໃນປີ 2014 ກຸ່ມນັ້ນ ກ່າວວ່າ ອີງຕາມອົງການ Global Witness ການຄ້າຂາຍແກ້ວຢົກຂອງມຽນມາ ແມ່ນ  ທີ່ມີສ່ວນກ່ຽວຂ້ອງ ກັບ